**Tlačová správa  
www.kia.sk**

**15. 5. 2020**

Kontaktná osoba:

Mária Spišiaková

Kia Motors Sales Slovensko

e-mail: [m.spisiakova@kmss.sk](mailto:m.spisiakova@kmss.sk)

Tel: 0910 977 334

[Facebook | Kia Motors Sales Slovensko](http://www.facebook.com/pages/Kia-Motors-Sales-Slovensko/232915007239?ref=ts)

**Kia spustila v Európe iniciatívu #KiaSpoluVpohybe**

**- Európsky program na oživenie situácie po kríze COVID-19 na podporu zákazníkov, komunít a dílerov**

**- Predĺženie záruky pre zákazníkov na Slovensku ovplyvnených situáciou COVID-19**

**- #KiaSpoluVpohybe spája všetky aktivity spoločnosti Kia, aby zákazníkom ponúkla spoľahlivosť a pocit istoty**

**- Program 7garantovaných istôt prináša zákazníkom 7 výhod, aby naplno a bez obáv mohli začať opäť žiť.**

Spoločnosť Kia Motors Europe spustila iniciatívu #KiaSpoluVpohybe, ktorej cieľom je pomôcť zákazníkom a miestnym komunitám zotaviť sa z problémov, ktoré spôsobila pandémia COVID-19.

Vzhľadom na zásadné narušenie každodenného života podporuje spoločnosť Kia Motors spoločenstvá na celom svete v boji proti vírusu. V Európe spája spoločnosť tieto aktivity pod iniciatívu #KiaSpoluVpohybe s cieľom ponúknuť zákazníkom pocit pohody a podporiť zdravotníckych pracovníkov ako aj zdravotnícke a lekárske organizácie.

Začiatkom apríla spoločnosť Kia oznámila spustenie programu „Kia Promise“, ktorý predlžuje záruku na vozidlách, ktorým končí záruka práve v čase pandémie COVID-19. Výrobná fabrika Kia Motors Slovakia, jeden z najväčších zamestnávateľov žilinského regiónu, podporil Vládu SR v jej činnosti, o čo najrýchlejšie vyriešenie krízovej situácie sumou 200 000 eur, ktorá bola použitá na nákup potrebných pľúcnych ventilátorov pre slovenské nemocnice. Nadácia Kia Motors Slovakia navyše zakúpila štyri kompaktné pojazdné anestéziologické prístroje s ventilátormi pre Univerzitnú nemocnicu v Martine v hodnote viac ako 140 000 eur. V priebehu apríla tiež distribuovala 10 500 rúšok s cieľom zlepšiť ochranu 3 500 klientov v 26 zariadeniach pre seniorov v celom žilinskom regióne. V rámci iniciatívy #KiaSpoluVpohybe zaviedla spoločnosť Kia Motors na Slovensku nový program s názvom 7 garantovaných istôt Kia, ktorého cieľom je poskytnúť zákazníkom pocit istoty, vďaka čomu si zákazníci môžu byť istí, že nič neočakávané ich neprekvapí a môžu znova žiť naplno, pohodlne a bez obáv.

**7 garantovaných istôt Kia obsahuje:**

* KIA Light: prevratný 6-ročný lízing s historicky najnižšími splátkami
* 0% úrok: náklady na úroky uhradí Kia
* Možnosť odkladu splátok lízingu až na 3 mesiace[[1]](#footnote-1)
* Dodatočný bonus až do výšky 1 000 € pri výkupe starého vozidla[[2]](#footnote-2)
* Ročnú diaľničnú známku
* Plnú nádrž paliva
* Jedinečnú 7-ročnú záruku Kia

Carlos Lahoz, marketingový riaditeľ spoločnosti Kia Motors Europe, uviedol: *„Toto sú nezvyčajné časy a dúfame, že iniciatívy zahrnuté v programe #KiaSpoluVpohybe môžu priniesť určitú podporu tým ľuďom a organizáciám, ktoré to najviac potrebujú. Všetci sme v tom spoločne a vidíme, že je našou kolektívnou zodpovednosťou prispievať k zotaveniu - nech to trvá akokoľvek dlho.“*

Spoločnosť Kia tiež zaviedla celý rad opatrení na vytvorenie bezpečného pracovného prostredia pre zamestnancov v celej Európe. V súlade s vládnymi usmerneniami v každej európskej krajine sa spoločnosť Kia v tomto období snaží zaistiť zdravie a bezpečnosť svojich zamestnancov.

1. O odklad splátok na maximálne 3 mesiace s možnosťou predĺženia o ďalšie 3 mesiace počas trvania pandémie môže podľa ustanovení zákona č. 67/2020 Z.z. o niektorých mimoriadnych opatreniach vo finančnej oblasti v súvislosti so šírením pandémie COVID-19 požiadať Fyzická osoba nepodnikateľ (súkromná osoba) alebo Fyzická osoba podnikateľ a malý zamestnávateľ v prípade problémov so splácaním splátok ako dôsledok pandémie. Podrobné informácie o nároku a postupe podania žiadosti o odklad splátok nájdete aj na webovom sídle nášho finančného partnera www.csobleasing.sk. [↑](#footnote-ref-1)
2. Dodatočný bonus (500 alebo 1 000 € s DPH) platí pri výkupe vozidla akejkoľvek značky. Predajca Kia má právo odmietnuť výkup jazdeného vozidla berúc do úvahy jeho stav. [↑](#footnote-ref-2)